**Társasági szerződés**

mellyel a II. pontban megjelölt alapító tagok a módosított gazdasági társaságokról szóló 2006. évi IV. törvény (a továbbiakban: Gt.) 4. §-ának rendelkezései alapján nem jövedelemszerzésre irányuló közös gazdasági tevékenység folytatására nonprofit gazdasági társaságot (a továbbiakban: társaság) ***hoztak*** létre. ~~az alábbiak szerint:~~ ***A tagok a Polgári Törvénykönyvről szóló 2013. évi V. törvény rendelkezéseihez, a társaságban bekövetkezett változásokhoz az alábbiak szerint illesztik a létesítő okiratot:***

**I. A TÁRSASÁG CÉGNEVE, SZÉKHELYE**

1. A társaság cégneve: Nyugat-Pannon Járműipari és Mechatronikai Központ Szolgáltató Nonprofit Korlátolt Felelősségű Társaság.

2. A társaság rövidített elnevezése: Nyugat-Pannon Járműipari és Mechatronikai Központ Nonprofit Kft.

3. A társaság székhelye: 9700 Szombathely, Kossuth Lajos u. 1-3.

4. A társaság fióktelepei: 9970 Szentgotthárd, Széll Kálmán tér 11.

 9800 Zalaegerszeg, Kossuth Lajos utca 17-19., ***8800 Nagykanizsa, Erzsébet tér 7***

**II. A TÁRSASÁG TAGJAI**

1. Szombathely Megyei Jogú Város Önkormányzata (9700 Szombathely, Kossuth L. u. 1-3., képviseli: dr. Puskás Tivadar polgármester),

2. Zalaegerszeg Megyei Jogú Város Önkormányzata (9800 Zalaegerszeg, Kossuth Lajos utca 17-19., képviseli: Gyutai Csaba polgármester),

3. Szentgotthárd Város Önkormányzata (9970 Szentgotthárd, Széll Kálmán tér 11., képviseli: Huszár Gábor polgármester),

***4. Nagykanizsa Megyei Jogú Város Önkormányzata (8800 Nagykanizsa, Erzsébet tér 7., képviseli: Cseresnyés Péter polgármester)***

5. Vas Megyei Kereskedelmi és Iparkamara (9700 Szombathely, Honvéd tér 2., képviseli: Kovács Vince elnök)

6. Zala Megyei Kereskedelmi és Iparkamara (8900 Zalaegerszeg, Petőfi S. u. 24., képviseli: Mazzag Ferenc elnök),

7. Vas Megyei Munkaadók és Gyáriparosok Szövetsége (9700 Szombathely, Kossuth L. u. 6., képviseli: dr. Kondor János elnök),

8. Zala Megyei Munkaadók és Gyáriparosok Szövetsége (8900 Zalaegerszeg, Baros G. u. 2., képvislei: Kámán János elnök),

9. Nyugat-magyarországi Egyetem (9400 Sopron, Bajcsy-Zsilinszky u. 4., képviseli: Prof. Dr. Faragó Sándor rektor).

**III. A TÁRSASÁG TEVÉKENYSÉGE**

1. A társaság tagjai a nonprofit gazdasági társaságot az alábbi célok megvalósítása érdekében hozzák létre:

- Szombathely, Zalaegerszeg, Szentgotthárd ***és Nagykanizsa*** térségében járműipari és mechatronikai projektek generálása, támogatása, projekt előkészítés, kockázatkezelés, projekt- és program monitoring, beszámolás, regionális vagy térségi operatív feladatmegoldás;

- járműipari és mechatronikai befektetők megkeresése, térségi befektetések kezdeményezése;

- fejlesztési források felkutatása, forrásszerzés kezdeményezése és előkészítése;

- fejlesztési, munkahely-teremtési és egyéb pályázatok szakmai előkészítése és támogatása;

- PR, marketing- és kommunikációs stratégia és feladatok előkészítése, támogatása, eseményszervezés és előkészítés;

- a térségi fejlesztéshez kapcsolódó érdekérvényesítési tevékenység előkészítése, koordinálása és menedzselése;

- stratégiai, szakmai, kormányzati és külföldi partnerekkel gazdasági kapcsolatok kialakítása és fejlesztése.

2. A társaság tevékenységi körei

58.19 Egyéb kiadói tevékenység

63.99 M.n.s. egyéb információs szolgáltatás

70.10 Üzletvezetés

70.21 PR, kommunikáció

70.22 Üzletviteli, egyéb vezetési tanácsadás

73.11 Reklámügynöki tevékenység

73.12 Médiareklám

73.20 Piac-, és közvélemény-kutatás

74.90 M.n.s. egyéb szakmai, tudományos, műszaki tevékenység

82.11 Összetett adminisztratív szolgáltatás

82.30 Konferencia, kereskedelmi bemutató szervezése

94.11 Vállalkozói, munkaadói érdekképviselet

94.99 M.n.s. egyéb közösségi, társadalmi tevékenység

**IV. A TÁRSASÁG MŰKÖDÉSÉNEK IDŐTARTAMA**

A társaság határozatlan időre jön létre.

 Az első üzleti év a társaság társasági szerződésének aláírásának napjától a naptári év végéig tart. A további üzleti évek a mindenkori naptári évvel azonosak.

A társaság a társasági szerződés aláírásának napjától a társaság cégbejegyzéséig előtársaságként működik.

A társaság üzletszerű gazdasági tevékenységet csak a társaság cégbejegyzése iránti kérelem benyújtását követően folytathat. A hatósági engedélyhez kötött tevékenységek csak a társaság cégbejegyzését követően, az engedély birtokában végezhetőek.

**V. A TÁRSASÁG TÖRZSTŐKÉJE, AZ ALAPÍTÓ TAGOK
TÖRZSBETÉTJÉNEK MÉRTÉKE ÉS RENDELKEZÉSRE
BOCSÁTÁSÁNAK MÓDJA**

A társaság törzstőkéje 3.000.000,- Ft, azaz hárommillió forint, mely teljes egészében készpénzből áll.

A tagok törzsbetétei:

- Szombathely Megyei Jogú Város Önkormányzata ***600.000,- Ft***

- Zalaegerszeg Megyei Jogú Város Önkormányzata ***600.000,- Ft***

- Szentgotthárd Város Önkormányzata ***600.000,- Ft***

***- Nagykanizsa Megyei Jogú Város Önkormányzata 600.000,- Ft***

- Vas Megyei Kereskedelmi és Iparkamara 150.000,- Ft

- Zala Megyei Kereskedelmi és Iparkamara 150.000,- Ft

- Vas Megyei Munkaadók és Gyáriparosok Szövetsége ***90.000,- Ft***

- Zala Megyei Munkaadók és Gyáriparosok Szövetsége ***90.000,- Ft***

- Nyugat-magyarországi Egyetem 120.000,- Ft

Minden tag saját pénzbeli betétjét a társaság rendelkezésére bocsátja úgy, hogy a tagok ezen összegeket a társasági szerződés aláírását követő 15 napon belül a társaság bankszámlájára átutalják.

**VI. A TÁRSASÁG KÉPVISELETE ÉS A CÉGJEGYZÉS MÓDJA**

A társaságot az ügyvezető képviseli harmadik személyekkel szemben, valamint bíróságok és más hatóságok előtt. A cégjegyzés módja önálló.

A társaság cégjegyzése akként történik, hogy a géppel vagy kézzel előírt, előnyomott vagy előnyomtatott cégszöveg alá az ügyvezető a teljes nevét aláírja a mellékelt aláírási nyilatkozatának (címpéldányának) megfelelően.

**VII. A TÁRSASÁG ÉS A TAGOK KÖZÖTTI JOGVISZONY**

A társaság bejegyzését követően a tagok jogait és a társaság vagyonából őket megillető hányadot az üzletrész testesíti meg.

A társaság tagja üzletrészét a társaság másik tagjára szabadon átruházhatja.

A tag üzletrészének adásvételi szerződéssel kívülállóra történő átruházása esetén a társaság többi tagját, a társaságot vagy a taggyűlés által kijelölt személyt – ebben a sorrendben – az átruházni kívánt üzletrészre elővásárlási jog illeti meg. Ha a tag az átruházási szándék bejelentésétől számított 15 napon belül nem nyilatkozik, úgy kell tekinteni, hogy elővásárlási jogával nem kívánt élni.

A társaság vagy az általa kijelölt személy esetén a határidő a bejelentéstől számított 30 nap.

Az üzletrészt kívülálló személyre csak akkor lehet átruházni, ha a tag törzsbetétjét teljes mértékben befizette.

A törzsbetét szolgáltatásának megfelelően, ***illetve üzletrész átruházás következtében*** az egyes üzletrészek a társasági törzstőke hányadában meghatározva a következők:

- Szombathely Megyei Jogú Város Önkormányzata ***20%***

- Zalaegerszeg Megyei Jogú Város Önkormányzata ***20%***

- Szentgotthárd Város Önkormányzata ***20%***

***- Nagykanizsa Megyei Jogú Város Önkormányzata 20%***

- Vas Megyei Kereskedelmi és Iparkamara 5%

- Zala Megyei Kereskedelmi és Iparkamara 5%

- Vas Megyei Munkaadók és Gyáriparosok Szövetsége ***3%***

- Zala Megyei Munkaadók és Gyáriparosok Szövetsége ***3%***

- Nyugat-magyarországi Egyetem 4%

A tagok mellékszolgáltatás teljesítését nem vállalnak.

Pótbefizetésre a tag nem kötelezhető.

**VIII. A TÁRSASÁG SZERVEZETE**

1. A taggyűlés

A taggyűlés a társaság legfőbb szerve. A taggyűlést legalább évente egyszer a társaság székhelyére kell összehívni.

A taggyűlésre a felügyelő bizottság tagjait is meg kell hívni, a tagokra vonatkozó szabályok szerint. A felügyelő bizottság tagjai tanácskozási joggal vehetnek részt a taggyűlésen.

A taggyűlés kizárólagos hatáskörébe tartozik:

–  a számviteli törvény szerinti beszámoló elfogadása, melyről a felügyelő bizottság írásbeli jelentésének megismerése nélkül nem határozhat;

* az ügyvezető megválasztása és visszahívása, felette a munkáltatói jogok gyakorlása;
* a társaság éves költségvetésének elfogadása;
* a társaság éves mérlegének és eredménykimutatásának elfogadása;
* mindaz, amit ~~a Gt. 141. § (2) bekezdése~~ ***a 2013. évi V. törvény*** a taggyűlés kizárólagos hatáskörébe utal.

1.1. Szavazati jog, határozatképesség, határozathozatal módja

A taggyűlés akkor határozatképes, ha azon a törzstőke legalább 78%-a képviselve van. A taggyűlésen a tagot erre meghatalmazott személy is képviselheti. Nem lehet meghatalmazott az ügyvezető, a felügyelő bizottság tagja. A meghatalmazást közokiratba vagy teljes bizonyító erejű magánokiratba kell foglalni.

A tagokat 10.000,- forintonként egy szavazat illeti meg, azaz

- Szombathely Megyei Jogú Város Önkormányzatát ***60 szavazat***

- Zalaegerszeg Megyei Jogú Város Önkormányzatát ***60 szavazat***

- Szentgotthárd Város Önkormányzatát ***60 szavazat***

***- Nagykanizsa Megyei Jogú Város Önkormányzatát 60 szavazat***

- Vas Megyei Kereskedelmi és Iparkamara 15 szavazat

- Zala Megyei Kereskedelmi és Iparkamara 15 szavazat

- Vas Megyei Munkaadók és Gyáriparokok Szövetsége ***9 szavazat***

- Zala Megyei Munkaadók és Gyáriparosok Szövetsége ***9 szavazat***

- Nyugat-magyarországi Egyetem 12 szavazat

A taggyűlés határozatait – ha a ~~Gt.~~ ***hatályos Ptk.*** kivételt nem tesz – egyszerű szótöbbséggel hozza meg.

A taggyűlés a jelenlévő tagok szavazatainak 3/4-es szótöbbségével határoz az alábbi napirendekben:

* az ügyvezető megválasztása és visszahívása, felette a munkáltatói jogok gyakorlása;
* a társaság éves költségvetésének elfogadása.

A taggyűlés a jelenlévő tagok szavazatainak egyhangú döntésével határoz az alábbi napirendi pontban:

* a társaság törzstőkéjének felemeléséről, illetve leszállításáról való döntés.

Ha a taggyűlés határozatképtelen, a megismételt taggyűlés az eredeti napirendben szereplő ügyekben a jelenlévők által képviselt törzstőke mértékétől függetlenül határozatképes, ***ha azt az eredeti időpontot legalább három és legfeljebb tizenöt nappal követő időpontra hívják össze.*** ~~A megismételt taggyűlést az eredeti – határozatképtelenség miatt elmaradt – taggyűlés időpontját követő 8 napon belüli időpontra kell összehívni, amely időpont az eredeti taggyűlés meghívójával is megjelölhető.~~

***A határozatképtelenség miatt megismételt taggyűlés összehívása az eredeti taggyűlés meghívójában megjelölt feltételekkel történhet.***

A taggyűlés határozathozatalában nem vehet részt az ~~a személy, aki vagy akinek közeli hozzátartozója a határozat alapján,~~

***a) akit a határozat kötelezettség vagy felelősség alól mentesít vagy a jogi személy terhére másfajta előnyben részesít;***

***b) akivel a határozat szerint szerződést kell kötni;***

***c) aki ellen a határozat alapján pert kell indítani;***

***d) akinek olyan hozzátartozója érdekelt a döntésben, aki a jogi személynek nem tagja vagy alapítója;***

***e) aki a döntésben érdekelt más szervezettel többségi befolyáson alapuló kapcsolatban áll; vagy***

***f) aki egyébként személyesen érdekelt a döntésben.***

*~~a)~~* ~~kötelezettség vagy felelősség alól mentesül, vagy~~

*~~b)~~* ~~bármilyen más előnyben részesül, illetve a megkötendő jogügyletben egyébként érdekelt.~~

~~Nem minősül előnynek a társaság cél szerinti juttatásai keretében a bárki által megkötés nélkül igénybe vehető nem pénzbeli szolgáltatás.~~

1.2. A taggyűlés összehívása

A taggyűlést az ügyvezető hívja össze.

A taggyűlést a társasági szerződésben meghatározottakon túlmenően össze kell hívni, ha az a társaság érdekében egyébként szükséges. Az ügyvezető ~~haladéktalanul~~ ***késedelem nélkül*** köteles összehívni a taggyűlést a szükséges intézkedések megtétele végett, ha tudomására jut, hogy a társaság saját tőkéje veszteség folytán a törzstőke felére csökkent, valamint, ha ***a társaság saját tőkéje a törzstőke törvényben meghatározott minimális összege alá csökkent,*** a társaságot fizetésképtelenség fenyegeti, fizetéseit megszüntette, illetve ha vagyona a tartozásokat nem fedezi.

A taggyűlésre a tagokat a napirend közlésével kell meghívni. A meghívók elküldése és a taggyűlés napja között legalább 15 napnak kell lennie.

~~Bármelyik tag jogosult az általa megjelölt napirendi kérdés megtárgyalását kérni, ha javaslatát a taggyűlés előtt legalább három nappal ismerteti a tagokkal.~~

***Ha a tag a napirend kiegészítésére a napirend részletezettségére vonatkozó szabályoknak megfelelő javaslatot tesz, az általa megjelölt kérdést napirendre tűzöttnek kell tekinteni, ha javaslatát a taggyűlés előtt legalább három nappal közli a tagokkal és az ügyvezetővel.***

Ha a taggyűlést nem szabályszerűen hívták össze, határozatot csak akkor hozhat, ha valamennyi tag jelen van, és a taggyűlés megtartása ellen a tagok egyike sem tiltakozik.

1.3. A taggyűlés határozatainak nyilvántartása, határozatok érintettekkel történő közlése

~~A taggyűlésről az ügyvezető jegyzőkönyvet készít.~~ ***Az ügyvezető köteles gondoskodni arról, hogy a taggyűlésről jegyzőkönyv készüljön.*** A jegyzőkönyv tartalmazza a taggyűlés helyét és idejét, a jelenlévőket és az általuk képviselt szavazati jog mértékét, továbbá a taggyűlésen lezajlott fontosabb eseményeket, nyilatkozatokat és a határozatokat, az azokra leadott szavazatok és ellenszavazatok számát, illetve a szavazástól tartózkodókat vagy az abban részt nem vevőket.

A jegyzőkönyvet az ügyvezető és egy – a taggyűlésen jelenlevő, hitelesítőnek megválasztott – tag írja alá.

Az ügyvezető a taggyűlés által hozott határozatokról folyamatos nyilvántartást vezet (határozatok könyve). A határozatokat azok meghozatala után ~~haladéktalanul~~ ***késedelem nélkül*** be kell vezetnie a határozatok könyvébe.

A taggyűlési jegyzőkönyvbe és a határozatok könyvébe bármelyik tag, illetve a felügyelő bizottság tagja, a felügyelő bizottság stratégiai tanácsadó testületének tagja betekinthet, és az azokban foglaltakról az ügyvezető által hitelesített másolatot kérhet.

2. A társaság ügyvezetője

A társaság első ügyvezetője Szijártó Zsolt Ferenc (anyja neve: Sasvári Mária, született: Kaposváron, 1964. június hó 12. napján, 2000 Szentendre, Harkály utca 1/B szám alatti lakos), akinek a megbízatása 2015. március hó 31. napjáig terjedő határozott időtartamra szól.

2.1. Az ügyvezető jogosítványai és kötelezettségei

Az ügyvezető

–  jogosult a társaság képviseletére és ügyeinek intézésére;

–  köteles elkészíteni vagy elkészíttetni a társaság mérlegét és eredménykimutatását;

–  gondoskodik a jogszabályok által előírt szabályzatok nyilvántartásáról, elkészítéséről és ismertetéséről, a bejelentési kötelezettségek megtételéről;

–  köteles a cégbíróságnak bejelenteni a társaság társasági szerződésének módosítását, a cégjegyzékbe bejegyzett jogokat, tényeket, adatokat és ezek változását, valamint törvényben előírt más adatokat;

–  köteles a társaság tagjairól nyilvántartást, tagjegyzéket vezetni;

* köteles a tagjegyzéket, illetve a tagjegyzékben feltüntetett adatok megváltozása esetén a hatályos tagjegyzéket a cégbíróságnak benyújtani;
* a ~~Gt.~~ ***hatályos Ptk.*** és a társasági szerződés által előírt egyéb feladatokat ellátni;

–  köteles a társaság ügyeiről szerzett értesüléseit üzleti titokként megőrizni.

A társaság munkavállalóival szemben a munkáltatói jogokat az ügyvezető gyakorolja.

3. A felügyelő bizottság

A társaságnál 3 tagból álló felügyelő bizottság működik.

A felügyelő bizottság tagjait a társaság taggyűlése 5 évi időtartamra választja.

3.2. Az első felügyelő bizottság tagjai:

- Doszpoth Attila (anyja neve: Doszpot Angella, született: Zalaegerszegen, 1968. június hó 21. napján, 8900 Zalaegerszeg, Bartók B. u. 76. szám alatti lakos),

- dr. Reisinger Richárd (anyja neve: Fasching Mária, született: Szentgotthárdon, 1977. december hó 27. napján, 9970 Szentgotthárd, Kossuth L. u. 11. szám alatti lakos),

- Molnár Miklós (anyja neve: Dénes Ilona, született: Sárváron, 1962. január hó 31. napján, 9700 Szombathely, Dob u. 28. szám alatti lakos),

3.3. A felügyelő bizottság feladatai:

– a taggyűlés részére ellenőrzi a társaság ügyvezetését;

– köteles megvizsgálni a számviteli törvény szerinti beszámolót és arról jelentést készíteni, a beszámoló elfogadásáról a taggyűlés csak az írásbeli jelentés birtokában határozhat;

~~– köteles megvizsgálni a taggyűlés napirendjén szereplő valamennyi lényeges üzletpolitikai jelentést, illetve minden olyan előterjesztést, amely a taggyűlés kizárólagos hatáskörébe tartozó ügyre vonatkozik;~~

***- köteles a taggyűlés elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni;***

**–** ~~ha megítélése szerint az ügyvezetés tevékenysége jogszabályba, társasági szerződésbe, illetve a taggyűlés határozatába ütközik, vagy egyébként sérti a társaság érdekeit, továbbá, ha a társaság működése során olyan jogszabálysértés vagy a társaság érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése a taggyűlés döntését teszi szükségessé rendkívüli taggyűlést hív össze, és javaslatot tesz annak napirendjére. Amennyiben a taggyűlés a törvényes működés helyreállítása érdekében a szükséges intézkedést nem teszi meg, köteles haladéktalanul értesíteni a cégbíróságot;~~

– ***ha a felügyelőbizottság szerint az ügyvezetés tevékenysége jogszabályba vagy a létesítő okiratba ütközik, ellentétes a társaság legfőbb szerve határozataival vagy egyébként sérti a gazdasági társaság érdekeit, a felügyelőbizottság jogosult összehívni a társaság legfőbb szervének ülését e kérdés megtárgyalása és a szükséges határozatok meghozatala érdekében;***

- tagjai a taggyűlésen tanácskozási joggal vesznek részt;

– köteles a befektetési szabályzatot véleményezni.

3.4. A felügyelő bizottság működése

A felügyelő bizottság testületként jár el. A felügyelő bizottság tagjai sorából elnököt választ. A felügyelő bizottság határozatképes, ha ülésein minden tag jelen van. Határozatait egyszerű szótöbbséggel hozza.

A felügyelő bizottság tagjai személyesen kötelesek eljárni, képviseletnek nincs helye. A felügyelő bizottság tagját e minőségben a társaság tagja nem utasíthatja.

A felügyelő bizottság üléseit az elnök hívja össze és vezeti. Az ülés összehívását – az ok és cél megjelölésével – a felügyelő bizottság bármely tagja írásban kérheti az elnöktől, aki a kérelem kézhezvételétől számított 8 napon belül köteles intézkedni a felügyelő bizottság ülésének 15 napon belüli időpontra történő összehívásáról. Ha az elnök a kérelemnek nem tesz eleget, a tag maga jogosult az ülés összehívására.

A felügyelő bizottság egyebekben az ügyrendjét maga állapítja meg, melyet a taggyűlés hagy jóvá.

A felügyelő bizottság tagjai tevékenységüket díjazás nélkül látják el.

Ha a felügyelő bizottság tagjainak száma 3 fő alá csökken, vagy nincs, aki ülését összehívja, az ügyvezető a felügyelő bizottság rendeltetésszerű működésének helyreállítása érdekében köteles összehívni a taggyűlést.

A felügyelő bizottság a vezető tisztségviselőktől, ~~vezető állású munkavállalóktól~~ ***és a társaság munkavállalalóitól*** felvilágosítást kérhet, a társaság iratait, könyveit megvizsgálhatja.

A felügyelő bizottság egyes ellenőrzési feladatok elvégzésével bármely tagját megbízhatja, illetve az ellenőrzést állandó jelleggel megoszthatja tagjai között. Az ellenőrzési jog megosztása nem érinti a felügyelő bizottsági tag felelősségét, sem azt a jogát, hogy az ellenőrzést más, a felügyelő bizottság ellenőrzési feladatkörébe tartozó tevékenységre is kiterjessze.

***A felügyelőbizottsági tagok az ellenőrzési kötelezettségük elmulasztásával vagy nem megfelelő teljesítésével a társaságnak okozott károkért a szerződésszegéssel okozott kárért való felelősség szabályai szerint felelnek a társasággal szemben.***

A felügyelő bizottság kéthavonta tartja üléseit. A felügyelő bizottság hatáskörébe – a ~~Gt-ben~~ ***a hatályos Ptk.-ban*** meghatározottakon túl az alábbi feladatok tartoznak:

- Szombathely, Zalaegerszeg, Szentgotthárd ***és Nagykanizsa*** térségét érintő stratégiai kérdések egyeztetése, a futó programokban változások és az ahhoz kapcsolódó kötelezettségvállalások előkészítése,

- A futó programok előrehaladásának értékelése, a szükséges vezetői beavatkozások kezdeményezése.

- Új projektek kezdeményezése, azok jóváhagyása.

- Felső szintű vezetői aktivitások egyeztetése, összehangolása.

3.5. A felügyelő bizottság stratégiai tanácsadó testülete

A társaság tagjai a felügyelő bizottság mellett működő 10 tagú stratégiai tanácsadó testületet hoznak létre. A stratégiai tanácsadó testület jogosult előzetesen véleményezni minden olyan – a felügyelő bizottság hatáskörébe tartozó – kérdést, amelyben a felügyelő bizottságnak döntési vagy véleményezési jogköre van.

A felügyelő bizottság stratégiai tanácsadó testületének tagjai tanácskozási joggal jogosultak részt venni a felügyelő bizottság ülésein.

A felügyelő bizottság elnöke köteles meghívni a stratégiai tanácsadó testület tagjait a felügyelő bizottság üléseire.

A stratégiai tanácsadó testület tagjait a társaság taggyűlése választja meg a felügyelő bizottsági tagok mandátumával megegyező időtartamra.

A stratégiai tanácsadó testület tagjai sorából elnököt választanak, aki a tanácsadó testület üléseit összehívja és vezeti.

A stratégiai tanácsadó testület tagjai jogosultak az ügyvezetőtől minden a társaság működésével kapcsolatos kérdésben felvilágosítást kérni.

A stratégiai tanácsadó testület tagjai tevékenységüket díjazás nélkül látják el.

A stratégiai tanácsadó testület tagjai:

- Brumbauer József Márton (anyja neve: Horák Anna, 2025 Visegrád, Malomhegy utca 451/7. szám alatti lakos),

- Jereb László (anyja neve: Szalai Mária, 1025 Budapest, Verecke lépcső 10. szám alatti lakos),

- Kámán János (anyja neve: Varga Mária, 8900 Zalaegerszeg, Alkotmány u. 17. szám alatti lakos),

- Lang János (anyja neve: Kocsmáros Erzsébet, 8900 Zalaegerszeg, Ady út 63. szám alatti lakos),

- Mazzag Ferenc (anyja neve: Bangó Anna, 8900 Zalaegerszeg, Sas u. 30. fszt. 2. szám alatti lakos),

- Michael Reining (anyja neve: Ursula Steffgen, született: Dudweiler (Németország), 1963. március hó 15. napján, DE-77880 Sasbach/Ortenaukreis, Nelkenstrasse 37. szám alatti lakos),

- Pajor Attila (anyja neve: Horváth Ilona, született: Szombathelyen, 1966. november hó 16. napján, 9789 Sé, Szabadság u. 87. szám alatti lakos),

- Solt Tamás (anyja neve: Horváth Sarolta, született: Szombathelyen, 1963. augusztus hó 11. napján, 9700 Szombathely, Pozsony u. 10. szám alatti lakos),

- Takács Balázs (anyja neve: Horváth Rozália, született: Sárváron, 1973. november hó 05. napján, 9700 Szombathely, Cinege utca 9. szám alatti lakos),

- Tancsics Róbert (anyja neve: Dávid Marianna, született: Szombathelyen, 1969. május hó 24. napján, 9700 Szombathely, Kossuth L. u. 9. szám alatti lakos).

**IX. A TÁRSASÁG GAZDÁLKODÁSÁNAK SZABÁLYAI**

~~A társaság~~~~gazdálkodása során elért eredményét nem osztja fel, azt az alapító okirat III. pontjában meghatározott tevékenységére fordítja, illetve az a társaság vagyonát gyarapítja.~~

***A gazdasági társaság tevékenységéből származó nyereség a tagok között nem osztható fel, hanem az a gazdasági társaság vagyonát gyarapítja a társasági szerződés III. pontjában meghatározott célok megvalósítása érdekében.***

**X. BESZÁMOLÁSI SZABÁLYOK**

A társaság az éves számviteli beszámolót a cégnyilvánosságról, a bírósági cégeljárásról és a végelszámolásról szóló 2006. évi V. törvény 18. **§** (1)–(8) bekezdései szerint teszi nyilvánosan közzé és helyezi letétbe. A társaságnak a számviteli törvény szerinti beszámolót elektronikus úton, a kormányzati portál útján kell a céginformációs szolgálat részére megküldeni.

A beszámolónak a céginformációs szolgálat részére történő elektronikus megküldésével a társaság letétbe helyezési és közzétételi kötelezettségének is eleget tesz.

**XI. A MŰKÖDÉSSEL KAPCSOLATBAN KELETKEZETT
IRATOKBA VALÓ BETEKINTÉS RENDJE**

A társaság működésével kapcsolatban keletkezett iratok a társaság székhelyén, munkaidőben, az ügyvezetővel történő előzetes egyeztetést követően tekinthetők meg a társaság tagjai, illetve a felügyelő bizottsági tagok által.

Kérésre, a társaság ügyvezetője az iratot köteles megmutatni, abba betekintést engedni, valamint arról a kérelmező költségére másolatot készíteni és azt aláírásával hitelesíteni.

Az iratbetekintési jog nem sértheti ~~a személyes adatok védelméről és a közérdekű adatok nyilvánosságáról szóló 1992. évi LXIII. törvény~~ ***az információs önrendelkezési jogról és információszabadságról szóló 2011. évi CXII. törvény*** által meghatározott, más személyes adatainak védelméhez fűződő jogot és az érintett személyiségi jogait. Az iratbetekintési jog nem sértheti a társaság üzeti titkait.

**XII. A TÁRSASÁG MEGSZŰNÉSE**

1. Jogutód nélküli megszűnés

A társaság jogutód nélküli megszűnése esetén a társaság tagjai részére a tartozások kiegyenlítését követően csak a megszűnéskori saját tőke összege adható ki, legfeljebb a tagok vagyoni hányadának teljesítéskori értéke erejéig.

Az ezt meghaladó vagyont a cégbíróság Szombathely, Zalaegerszeg, Szentgotthárd ***és Nagykanizsa*** városaiban működő, a jelen társaságéval azonos, vagy hasonló tevékenységet folytató nonprofit gazdasági társaság részére egyenlő arányban adja át.

2. Jogutódlással történő megszűnés

A társaság más társasági formába csak nonprofit jellegének megtartásával alakulhat át, kizárólag nonprofit gazdasági társaságokkal egyesülhet, illetve nonprofit gazdasági társaságokká válhat szét.

Kelt: Szombathely, 2014.

 …………………………………… ……………………………………

Szombathely Megyei Jogú Város Zalaegerszeg Megyei Jogú Város

 Önkormányzata Önkormányzata

 dr. Puskás Tivadar Gyutai Csaba

 polgármester polgármester

…………………………………… ……………………………………

Szentgotthárd Város Önkormányzata Vas Megyei Kereskedelmi és

 Huszár Gábor Iparkamara

 polgármester Kovács Vince

 elnök

 …………………………………… ……………………………………

 Zala Megyei Kereskedelmi és Vas Megyei Munkaadók és

 Iparkamara Gyáriparosok Szövetsége

 Mazzag Ferenc dr. Kondor János

 elnök elnök

…………………………………… ……………………………………

 Zalai Megyei Munkaadók és Nyugat-magyarországi Egyetem

 Gyáriparosok Szövetsége Prof. Dr. Faragó Sándor

 Kámán János rektor

 elnök

...............................................

Nagykanizsa Megyei Jogú Város

 Önkormányzata

Cseresnyés Péter polgármester